घरों के ऊपर से गुजर रहे बिजली तारों को शिफ्ट कराने में आधा खर्च करेगा डिस्कॉम
नया मकान बनाने पर नहीं मिलेगा कनेक्शन
घरोंके ऊपरऔर आसपास गुजर रही बिजली की लाइनें अन्यत्र शिफ्ट करने के लिए आधा खर्चा विद्युत निगम उठाएगा। उपभोक्ता विद्युत लाइन को वहां से हटाकर कहीं और शिफ्ट करना चाहे, तो उसका 50 प्रतिशत खर्चा ही उपभोक्ता को देना होगा। शेष 50 प्रतिशत खर्चा विद्युत निगम उठाएगा। ताकि घरों में करंट लगने से हाेने वाले हादसों को रोका जा सके। हाल ही में अजमेर विद्युत वितरण निगम लिमिटेड ने सभी सर्किलों को आदेश जारी किए हैं। पिछले दिनों लाइन शिफ्ट करने के मामले में निगम से जुड़े अधिकारियों, कर्मचारियों से सवाल पूछने के बाद विद्युत निगम ने यह निर्णय लिया है। लाइन शिफ्टिंग के तहत इसमें इस्तेमाल होने वाली सामाग्री, श्रमिकों की लागत और अन्य खर्चों की आधी रकम निगम देगा।
उपभोक्ताओं को मिलेगा फायदा
^घरोंके आसपास विद्युत लाइनें होने से वहां के निवासियों को खतरा होता है, ऐसे में इन्हें शिफ्ट कराने में उपभोक्ताओं पर ज्यादा भार ना पड़े इसी को ध्यान में रखते हुए यह आदेश निकाले गए हैं। इसका फायदा उपभोक्ताओं को होगा। केएससिसोदिया, अधीक्षण अभियंता, उदयपुर विद्युत निगम
ऐसे क्षेत्रों में जहां से बिजली की लाइन गुजर रही है, उसके नीचे जमीन पर नए मकान बनाने पर इस सुविधा का फायदा क्षेत्रवासियों और उपभोक्ताओं को नहीं मिलेगा। ऐसे में वहां मकान बनाने से पहले उस लाइन काे हटवाना होगा। अगर उपभोक्ता बिना लाइन हटाए मकान बनाता है, तो उनके मकान में कनेक्शन की स्वीकृति नहीं दी जाएगी। जब तक वहां से लाइन नहीं हट जाएगी।
मकानकी स्वीकृति भी नहीं देगी संस्थाएं {अगर किसीजमीन के ऊपर से बिजली की लाइन गुजर रही है, ताे विकास प्रन्यास और विकास प्राधिकरण जैसी संस्थाएं मकान बनाने की स्वीकृति नहीं देगा। जब तक वहां से लाइनें शिफ्ट नहीं की जाएंगी। तब तक संस्थाओं की ओर से भी भवन के नक्शे को स्वीकृति नहीं दी जाएगी।
hin_Deva hin_Deva hin_Deva hin_Deva hin_Deva hin_Deva hin_Deva